A Interpreteer die Bybel met die Bybel  
· Die Bybel is die beste interpreteerder 
· Geïnterpreteer deur sy eie teks: Byvoorbeeld, Daniël verduidelik die betekenis van sy visioen deur te sê dat die diere wat hy gesien het koninkryke is (Dan. 7:3, 17).
· Geïnterpreteer deur ‘n ander profeet: Esra het die betekenis van die 70 jaar van Jeremia se profesie geïnterpreteer (Jer. 25:11-12; 2 Kron. 36:22-23).
· Die Nuwe Testament interpreteer die Ou Testament: Matthéüs het die geboorte van Jesus as die vervulling van Jesaja se profesie geïnterpreteer (Jes. 7:14; Matt. 1:22-23).
· Jesus het nie net die Ou Testament geïnterpreteer nie, maar Hy het dit sy ware betekenis gegee, wat dieper gaan as die letterlike betekenis (Matt. 5).
B Die historiese konteks 
· Sal kinders sterf en sal daar sondaars in die nuwe aarde wees? (Jes. 65:17-20).
· Geïnterpreteer in die lig van die apokaliptiese profesieë van die Nuwe Testament, is Jesaja se profesie nie net skokkend nie, maar ook teenstrydig (Openb. 21:1-4).
· Ons moet begryp dat die historiese konteks van Jesaja een saak is, en dié van Openbaring ‘n ander.  Jesaja het gepraat van die toekoms van Israel toe hulle die Messias aanvaar het.  In Johannes se tyd het Israel egter die Messias verwerp.  Die konteks het verander. 
· Indien Israel die Messias aanvaar het, sou daar ‘n beduidende verandering gewees het: Die verlossing en verandering van die Aarde en die mensdom sou geleidelik begin het.  Heilige mense sou so lank soos bome geleef het (Jes. 65:22), en diere sou minder aggressief in die heilige land wees (Jes. 65:25). 
· Uiteindelik sou die dooies opstaan en die dood sou daar nie meer wees nie. (Jes. 26:19; 25:8). 
· Slegs hierdie laaste deel van Jesaja se profesieë sal letterlik vervul word, aangesien dit nie van Israel se besluite afgehang het nie.
C Die kulturele konteks 
· In die Romeinse Ryk, soos op baie plekke vandag, was dit algemeen om mekaar met ‘n soen op die wang te groet.  Paulus se raad was afkomstig uit daardie kulturele konteks (1 Kor. 16:20).
· Byvoorbeeld in die Japanese kultuur word fisiese kontak in die openbaar oor die algemeen vermy, dus veroorsaak dit gewoonlik verbasing of ongemak by die meeste mense. 
· Aangesien die nakoming van Paulus se raad in daardie kulturele konteks verwerping onder mense tot gevolg het, moet ons sy raad oordra binne die bepaalde konteks, met ander woorde deur dit by hulle konteks aan te pas.
· As ons in Japan of in ander dele van die wêreld is (Thailand, Tibet, Nieu-Seeland), laat ons mekaar groet met die kultureel korrekte groet en sodoende ons broederlike toegeneentheid toon.
D Die literêre konteks
· ‘n Gewilde gesegde lui: “’n teks sonder konteks is ‘n valse voorwendsel.” Met ander woorde, die gebruik van ‘n teks in isolasie kan lei tot ‘n persoonlike interpretasie wat by ons eie smaak pas en oor die algemeen ver verwyderd is van die korrekte Bybelse leer. 
· Wat is die konteks van ‘n Bybelteks? 
· Die onmiddellike konteks bestaan uit die verse net voor en na die teks. 
· ‘n Breër konteks is die hoofstuk waar die teks geleë is. 
· Ons kan die konteks verder uitbrei deur die hele boek waarin dit gevind word, in ag te  neem. 
· Psalm 91:11-12 praat van God se beskerming teen eksterne gevare.  Deur die vers uit konteks te neem en dit onvolledig aan te haal, het Satan probeer om Jesus doelbewus in gevaar te stel deur hierdie teks as ‘n voorwendsel te gebruik (Matt. 4:6).

Wat is die betekenis van die teks?
· Elkeen behoort die Bybel self te verstaan.  Dit is duidelik genoeg vir almal om die pad na verlossing te begryp, maar tog kompleks genoeg om selfs die briljantste denkers voortdurend  uit te daag.  Die Skrif is ‘n onuitputlike skatkis van kennis oor verlossing. 
· Maar elke korrekte interpretasie van die Bybelteks moet aan sekere vereistes voldoen: 
· Ons moet die woorde van die teks verstaan (indien moontlik, deur die oorspronklike tale of  verskillende vertalings te gebruik)
· Respekteer alle kontekste van die teks (histories, kultureel en literêr).
· Vergelyk met parallelle gedeeltes (soos die Evangelies), of gedeeltes wat handel oor dieselfde onderwerp. 
· Die finale interpretasie moet in ooreenstemming wees met die leer van die res van die Bybel. 
E Tematiese Bybelstudies 
· Vir ‘n Christen is Bybelstudie nie opsioneel nie.  Ons moet altyd groei in die kennis van God se wil en onsself toelaat om deur die Heilige Gees gelei te word in die studie van Sy Woord  (Joh. 16:13).
· Verder “wees altyd bereid om verantwoording te doen aan elkeen wat van julle rekenskap eis omtrent die hoop wat in julle is, met sagmoedigheid en vrees” (1 Pet. 3:15).
· Deur die Bybel tematies te bestudeer, sal ons toegerus word om die boodskap aan ander oor te dra, hetsy deur Bybelstudies te gee of die Woord te verkondig. 
· Dit is ook belangrik om ‘n nederige houding te handhaaf om voordeel te trek uit die Bybelse kennis van ander mense by wie ons kan leer. 
· Alhoewel ons nie die volle inhoud van die studie ken nie, weet ons dat Jesus ‘n Bybelstudie aan twee mense gegee het oor Sy Messiaanse werk gebaseer op verskeie Bybelgedeeltes (Luk. 24:25-27).
BYLAE: INTERPRETASIE VAN DIE TEKSTE VAN ELLEN G. WHITE
Wanneer ons die geskrifte van hen Ellen G. White bestudeer, moet ons dieselfde riglyne volg as wanneer ons Bybeltekste bestudeer.
Stellings soos: “Ons sal rekenskap moet gee van die geld wat in fietse belê is” (TM 398), moet in die historiese konteks verstaan word (die prys van ‘n fiets in 1890 was gelykstaande aan etlike maande se salaris). 
Deur geïsoleerde paragrawe buite hul literêre konteks te gebruik, word Ellen White se woorde verdraai na iets wat sy nooit bedoel het om te sê nie, of verdedig sy ‘n leerstellige punt wat strydig is met wat sy geglo en geleer het.  
Voordat ons tot ‘n gevolgtrekking kom, moet ons alles bestudeer wat sy oor ‘n spesifieke onderwerp geleer het, en nie net op ‘n paar aanhalings staatmaak nie. 
Aan die ander kant moet ons onsself afvra: Het sy werklik dit geskryf wat met my gedeel word?  Verifieer altyd dat die aanhaling eg en akkuraat is (gebruik die amptelike webwerf https://egwwritings.org/ ).
